पुलिस सूत्रों ने बताया कि राष्ट्रीय जनता दल अध्यक्ष लालू प्रसाद यादव के बड़े पुत्र और पूर्व मंत्री श्री यादव जब गांव में स्थानीय लोगों से बातचीत कर रहे थे तभी एक युवक ने रिवाल्वर लेकर उनके करीब पहुंचने की काशिश की। हालांकि, श्री यादव के साथ चल रहे सुरक्षाकर्मियों ने जब उस युवक को पकड़ने की कोशिश की तो वह भीड़ का फायदा उठाकर फरार हो गया। श्री यादव बकरीद के मौके पर अपने विधानसभा क्षेत्र के लोगों से मिलने के लिए जा रहे थे। बाद में श्री यादव ने महुआ थाना में एक प्राथमिकी दर्ज कराते हुए कहा कि उन्हें जान से मारने की साजिश रची जा रही है। पुलिस संदिग्ध युवक की पहचान करने का प्रयास कर रही है।